รัฐบาลไทย-ข่าวทำเนียบรัฐบาล-ส่องงาน JOB EXPO THAILAND 2023 มีอะไรเพื่อ “วัยเก๋าและกลุ่มเปราะบาง”
วันอาทิตย์ที่ 28 พฤษภาคม 2566
28/05/2566
ส่องงาน JOB EXPO THAILAND 2023 มีอะไรเพื่อ “วัยเก๋าและกลุ่มเปราะบาง”
กระทรวงแรงงาน โดยกรมการจัดหางานชวนผู้สูงอายุ กลุ่มเปราะบาง ร่วมงานมหกรรมจัดหางาน JOB EXPO THAILAND 2023 จัด 2 โซน
“ส่งเสริมพัฒนา คุณภาพแรงงาน และกลุ่มเปราะบาง” และ “รวมใจ สร้างงาน สร้างอาชีพ” ณ ไบเทค บางนา Hall EH 100 – 102 กรุงเทพมหานคร
นายไพโรจน์ โชติกเสถียร อธิบดีกรมการจัดหางานเปิดเผยว่า กรมการจัดหางานมีกําหนดจัดงานมหกรรมจัดหางานระดับประเทศ JOB EXPO THAILAND 2023 ระหว่างวันที่ 8 – 10 มิถุนายน 2566 ณ ศูนย์นิทรรศการและการประชุมไบเทค บางนา Hall EH 100 – 102 กรุงเทพมหานคร โดยเตรียม 7 โซนเพื่อรองรับความต้องการประชาชนด้านการจัดหางานทั้งในประเทศและต่างประเทศ งานประจําและอาชีพอิสระ รวมทั้งไอเดียในการเริ่มต้นธุรกิจแฟรนไชส์ และ Food Truck ครอบคลุมทุกกลุ่มเป้าหมาย ซึ่งนอกจากกลุ่มคนหางานทั่วไปแล้ว ในปีนี้กรมการจัดหางานยังเตรียมโซนกิจกรรมสําหรับผู้สูงอายุและผู้พิการเป็นพิเศษ ถึง 2 โซน คือ 1.โซนกิจกรรม “ส่งเสริมพัฒนา คุณภาพแรงงาน และกลุ่มเปราะบาง” ที่มีการแสดงศักยภาพการทํางานของผู้สูงอายุและผู้พิการ อาทิ กาแฟโดยบาริสต้าวัยเก๋า การนวดไทยโดยผู้พิการทางสายตา การให้ความรู้ ตามพรบ.ส่งเสริมและพัฒนาคุณภาพชีวิตคนพิการฯ การออกร้านจําหน่ายสินค้า จากกลุ่มคนพิการและกลุ่มผู้สูงอายุ การรับสมัครงานผู้สูงอายุและผู้พิการ โดยเตรียมตําแหน่งงานที่เหมาะสําหรับผู้สูงอายุ จํานวน 452 อัตรา อาทิ พนักงานพัฒนาร้านค้า พนักงานจัดเรียงสินค้า พนักงานขายสินค้า พนักงานรักษาความปลอดภัย และผู้พิการ จํานวน 199 อัตรา อาทิ พนักงานฝ่ายผลิต พนักงานธุรการ พนักงานปฏิบัติการ พร้อมจัดเตรียมพื้นที่สําหรับรองรับรถวีลแชร์ และจัดล่ามภาษามือสําหรับช่วยอํานวยความสะดวกให้ผู้พิการทางการได้ยิน 2. โซนกิจกรรม “รวมใจ สร้างงาน สร้างอาชีพ” ซึ่งมีการฝึกอาชีพอิสระที่ลงทุนน้อย ทําง่าย รายได้ดี วันละ 30 อาชีพ การให้บริการคลินิกอาชีพ การให้คําปรึกษาทางอาชีพ รวมถึงการแสดงสินค้ากลุ่มผู้รับงานไปทําที่บ้าน/ผู้ประกอบอาชีพอิสระ จํานวน 16 กลุ่ม การจําหน่ายสินค้าของร้านค้าแฟรนไชส์ และ Food Truck วันละ 10 ร้าน เพื่อเป็นแนวทางสําหรับผู้สูงอายุและผู้พิการที่ต้องการมีธุรกิจเป็นของตนเอง หรือหารายได้เสริม
“รัฐมนตรีว่าการกระทรวงแรงงาน ท่านสุชาติ ชมกลิ่น ให้ความสําคัญกับการสร้างโอกาสและความเสมอภาคทางสังคม โดยเฉพาะในกลุ่มเปราะบาง กรมการจัดหางานจึงขานรับนโยบายโดยส่งเสริมให้เกิดการสร้างรายได้ และเกิดการจ้างงานอย่างเท่าเทียมในกลุ่มผู้สูงอายุและผู้พิการมาโดยตลอด เพื่อให้พวกเค้าสามารถพึ่งพาตนเองมีรายได้ เกิดความภาคภูมิใจ และมีคุณภาพชีวิตที่ดีขึ้น”อธิบดีกรมการจัดหางานกล่าว
นายไพโรจน์กล่าวต่อไปว่า สําหรับกิจกรรมภายในงานจะประกอบด้วย 7 โซนหลัก อาทิ 1.โซนนิทรรศการเทิดพระเกียรติศาสตร์แห่งพระราชา ศาสตร์แห่งความพอเพียง และโครงการจิตอาสา 904 โคก หนอง นา โมเดล 2.โซนกิจกรรมคนไทยไม่ทิ้งกัน คนหางาน งานหาคน Job Matching 3.โซนกิจกรรม Platform “ไทยมีงานทํา” 4.โซนกิจกรรมรวมใจ สร้างงาน สร้างอาชีพ 5.โซนกิจกรรมส่งเสริมและสนับสนุนการมีงานทํา 6.โซนกิจกรรมส่งเสริม พัฒนา คุณภาพแรงงาน และกลุ่มเปราะบาง และ7.โซนกิจกรรมบนเวที อย่างการเสวนาในหัวข้อต่างๆ ที่มีความสําคัญต่อการพัฒนาศักยภาพทรัพยากรมนุษย์ เช่นหัวข้อ “คนยุคใหม่วางแผนทางการเงินอย่างไร” “การสร้างตัวตนสู่การสร้างรายได้บน TIKTOK แพลตฟอร์มยอดนิยมในปัจจุบัน” และ“การเกษตรเพื่อความยั่งยืน” มินิคอนเสิร์ต จากศิลปินชื่อดัง อาทิ YourMood , มีนตรา อินทิรา และปราง ปรางทิพย์ และกิจกรรมเชิญชวนผู้ร่วมงาน ร่วมสนุกลุ้นรับของรางวัล
สําหรับทุกคนที่ต้องการหางาน หรือหาไอเดียสร้างรายได้ สามารถร่วมงาน JOB EXPO THAILAND 2023 ได้ระหว่างวันที่ 8 – 10 มิถุนายน 2566 ตั้งแต่เวลา 10.00 – 20.00 น. ณ ศูนย์นิทรรศการและการประชุมไบเทค บางนา Hall EH 100 – 102 กรุงเทพมหานคร โดยสามารถลงทะเบียนล่วงหน้า เพื่อสะดวกในการสมัครงานให้รวดเร็ว ไม่ต้องรอหน้างาน ที่เว็บไซต์ jobit.doe.go.th/jobexpothailand2023 หรือสอบถามรายละเอียดเพิ่มเติมได้ที่ สายด่วนกระทรวงแรงงาน โทร 1506 กด 2 กรมการจัดหางาน